SIERRA LEONE AND GUINEA
Badge Card ti “Pasaporteda”
“IDI 1987, nasurok a 1,000 a delegado ti timmabuno iti ‘Agtalek ken Jehova’ a Kombension Distrito iti Guékédou, Guinea. Gapu ta asideg ti pagkombensionan iti pagbeddengan ti Sierra Leone ken Liberia, inkeddeng ti adu a delegado kadagita a pagilian nga inaldaw nga agawidda. Ngem awan ti dokumentoda a lumasat isu a nakisarita dagiti responsable a kakabsat kadagiti autoridad iti pagbeddengan. Nagnunummuanda a maysa laengen a dokumento ti kasapulan dagiti delegado—ti badge card-da iti kombension! Isu a no makita dagiti polis ti narangrang nga orange a card dagiti delegado, dagus a palubosanda ida a lumasat.”—Everett Berry, dati a misionero.
swh_Latn ilo_Latn ilo_Latn